LOXLEY ตั้งบริษัทย่อย ลุยรับเหมาติดตั้งงานสื่อสารโทรคมนาคม
LOXLEY ตั้งบริษัทย่อย “ล็อกซเล่ย์ เอ็นจิเนียริ่ง” ทุนจดทะเบียน 10 ลบ. ให้บริการรับเหมาติดตั้งงานด้านสื่อสารโทรคมนาคม-เทคโนโลยีสารสนเทศ
31 ส.ค. 2559

บริษัท ล็อกซเล่ย์ จำกัด (มหาชน) หรือ LOXLEY ระบุว่า บริษัทลงทุนในบริษัทย่อยใหม่ ภายใต้ชื่อบริษัท ล็อกซเล่ย์ เอ็นจิเนียริ่ง จำกัด เมื่อ ก.ค. 59 เพื่อประกอบธุรกิจให้บริการรับเหมาติดตั้งงานด้านสื่อสารโทรคมนาคม เทคโนโลยีด้านสารสนเทศและด้านสาธารณูปโภค ซื้อ ขายวัสดุอุปกรณ์ที่เกี่ยวข้องทุกประเภท มีทุนจดทะเบียน 10 ล้านบาท จำนวน 100,000 หุ้น มูลค่าหุ้นละ 100 บาท โดย LOXLEY ถือหุ้น 100%
สำหรับแหล่งเงินลงทุนมาจากเงินทุนหมุนเวียนของบริษัท และคาดว่าจะได้รับผลตอบแทนจากการลงทุนในรูปเงินปันผล และการขยายธุรกิจที่เกี่ยวข้องในอนาคต